BASES E CONVOCATORIA DO PROCESO SELECTIVO PARA A CONSTITUCIÓN DUNHA BOLSA DE EMPREGO DE PERSOAL LABORAL TEMPORAL NA CATEGORÍA DE AUXILIAR DE AXUDA NO FOGAR NO CONCELLO DE PONTEAREAS
ADMINISTRACIÓN LOCAL — Municipal — Ponteareas (Persoal, oposicións, 07/01/2019)

Con data 11/12/2018 apróbanse mediante Resolución da Alcaldía nº 2018-3356 as Bases específicas e convocatoria co obxecto da constitución dunha bolsa de emprego de persoal laboral temporal na categoría de auxiliar de axuda no fogar, as cales de seguida se relacionan. As instancias solicitando tomar parte no proceso selectivo, conforme ao modelo establecido no Anexo I das presentes Bases, dirixiranse ao Alcalde do Concello, e poderán presentarse por calquera medio previsto no artigo 16.4 da Lei 39/2015, de 01 de outubro, de Procedemento Administrativo Común das Administracións Públicas, no prazo de 20 días naturais, contados dende o día seguinte á publicación deste anuncio no Boletín Oficial da Provincia de Pontevedra. Vistas as bases xerais para a confección de listaxes de contratacións de funcionarios interinos e de persoal laboral temporal, aprobadas mediante Decreto nº 2018-1119 de data 3 de maio de 2018, publicadas no BOPPO nº 97 de data 22 de maio de 2018, cuxo texto consolidado foi publicado no BOPPO Nº 193 de data 5 de outubro de 2018, procédese a confeccionar as bases específicas e convocatoria para a categoría de Auxiliar de Axuda no Fogar. Aquelas persoas que superen o proceso selectivo pasarán a formar parte da listaxe de selección de persoal laboral temporal no Concello de Ponteareas, coa finalidade de ser utilizadas como sistema preferente para a cobertura de calquera modalidade de contratación de carácter temporal, para prazas ou postos de traballo na categoría de Auxiliar de Axuda no Fogar. Non se establece taxa para a realización do presente proceso selectivo. O procedemento selectivo será a través de concurso seguindo o seguinte baremo: No caso de empate final na puntuación entre os aspirantes, este resolverase a favor de aquel que teña maior puntuación seguindo a orde de puntuación do proceso selectivo. De manterse o empate desfarase seguindo a orde alfabética, comezando pola letra establecida na Resolución da Consellería de Facenda de data 17 de xaneiro de 2018, pola que se fai público para o ano 2018 o resultado do sorteo ao que se refire o Regulamento de selección de persoal da administración da comunidade autónoma de Galicia (DOG nº 19, de data 26 de xaneiro de 2018), polo que os desempates que deriven desta selección empezarán por aqueles cuxo primeiro apelido comece pola letra “G”. Unha vez finalizado o proceso selectivo confeccionaranse as correspondentes listaxes ordenada de maior o menor puntuación, e que servirán para efectuar os chamamentos co fin de realizar as contratacións temporais necesarias na categoría de Auxiliar de Axuda no Fogar. No caso de discapacidade, e con carácter previo á contratación, deberá acreditarse a través de certificado do órgano competente, a capacidade funcional para o desenvolvemento das tarefas propias do posto de traballo. As persoas integrantes da lista terán a obriga de comunicarlle ao departamento de Persoal calquera variación no seu enderezo postal, enderezo electrónico ou teléfono, con respecto aos sinalados na solicitude de participación, e mantelos permanentemente actualizados durante a vixencia da lista. O chamamento das persoas aspirantes farase segundo o aprobado nas Bases xerais. A contratación do persoal que, conforme ao procedemento sinalado nestas normas, sexa designado para desempeñar un posto de traballo de carácter temporal na categoría de Auxiliar de Axuda no Fogar, realizarase mediante Resolución da Alcaldía, formalizándose no contrato laboral que proceda. As persoas aspirantes contratadas cesarán polas causas legalmente establecidas. Os membros do tribunal cualificador serán designados por Resolución de Alcaldía, segundo o disposto no art.60 do TREBEP, art.59 da LEPG, e no art.4 do R. D. 896/1991, de 7 de xullo, polo que se establecen a regras básicas e os programas mínimos a que debe axustarse o procedemento de selección traballadores da Administración Local, así: O Tribunal queda facultado para resolver as dúbidas que se presenten e adoptar as decisións precisas para o normal desenvolvemento do proceso selectivo ao amparo da lexislación vixente. O proceso de selección regularase polo disposto nestas bases específicas e polas Bases xerais de selección de funcionario interino e persoal laboral temporal no Concello de Ponteareas e, no non previsto nelas, de acordo co establecido na lexislación vixente de aplicación. Os actos administrativos que deriven destas bases e as actuacións dos tribunais, poderán ser impugnados nos casos e na forma establecidos pola Lei 39/2015, de 1 de outubro, do Procedemento Administrativo Común das Administracións Públicas A Administración local tamén poderá, no seu caso, revisar as resolucións dos tribunais segundo o previsto na citada Lei 39/2015, de 1 de outubro. Estas bases vinculan ao Concello de Ponteareas, os tribunais cualificadores, as persoas aspirantes, a comisión de seguimento das bolsas e as persoas que integren as bolsas de emprego que se constitúan. Primeira.- Estas listaxes terán unha duración inicial de dous anos, e senón se efectuase preaviso ben pola parte social afectada ou ben polo Concello, un mes antes do remate das mesmas, entenderanse prorrogadas anualmente. De existir o preaviso correspondente, continuarán vixentes ata que entren en vigor as que resulten da negociación correspondente. Segunda.- O Concello poderá en calquera momento, se constatase a insuficiencia de candidatos necesarios, abrir novos prazos para apertura na categoría correspondente, o que implicará unha nova valoración e a creación dunha nova listaxe. A persoa que asina abaixo, solicita ser admitida no proceso selectivo ao que se refire esta instancia, e declara que son certos os datos consignados nela, que reúne as condicións esixidas para o ingreso como persoal laboral do Concello de Ponteareas e as sinaladas expresamente nesta convocatoria, e comprométese a acreditar documentalmente todos os datos que figuran nesta solicitude, no momento de chamamento ou contratación. Asinado.,. de. de 20….